Man Utd iħallsu madwar £10,000 lil Carlisle United kull darba li l-goalkeeper Dean Henderson jilgħab Manchester United qed iħallsu madwar £10,000 lill-club mil-League Two Carlisle United kull darba li l-goalkeeper Dean Henderson jagħmel dehra mat-team tal-kbar. Iż-żagħżugħ ta' 23 sena ngħaqad mal-akkademja taż-żgħażagħ ta' Manchester United bħala żagħżugħ ta' 14-il sena mingħand il-Cumbrians lura f'Awwissu tal-2011 fi ftehim li kien fih klawsola ta' profitt. Ir-Red Devils ilhom iħallsu somma ta' ħames figuri kull darba li Henderson jilgħab għall-club sa mill-promozzjoni tiegħu mal-ewwel team f'dan l-istaġun, wara perjodu ta' self ta' suċċess ma' Sheffield United. Henderson għamel 13-il dehra fil-kompetizzjonijiet kollha s'issa f'dan l-istaġun, b'Ole Gunnar Solskjaer jippreferi jutilizza lill-goalkeeper internazzjonali Ingliż f'kompetizzjonijiet sekondarji b'David de Gea jibqa' l-għażla numru wieħed tiegħu fil-Premier League. Carlisle, li qed jinsistu għall-promozzjoni fir-raba' diviżjoni Ingliża, qalgħu £130,000 s'issa f'dan l-istaġun bil-club jistenna li jikseb aktar flus f'dan l-istaġun. Huwa rrappurtat ukoll li Carlisle għandhom klawsola ta' bejgħ ta' 5% mdaħħla fil-ftehim tagħhom ma' Manchester United, li tista' tara lill-club jaqla' somma qawwija ta' flus jekk jinbiegħ il-goalkeeper li għandu valur ta' £20 miljun. Henderson dan l-aħħar iffirma kuntratt ġdid ta' ħames snin f'Old Trafford f'Awwissu tas-sena li għaddiet, b'dan iżommu fil-club sa Ġunju 2025 u rah jaqla' madwar £100,000 fil-ġimgħa.